Id-Deċiżjoni tal-Kummissjoni
tas-26 ta'Lulju 1991
li tiddefinixxi t-territorju ta' l-Istati Membri għall-għan ta' l-implimentazzjoni ta' l-Artikolu 1 tad-Direttiva tal-Kunsill 89/130/KEE, Euratom dwar l-armoniżżazzjoni tal-kompilazzjoni tal-prodott gross nazzjonali bil-prezzijiet tas-suq
(91/450/KEE, Euratom)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat it-Trattat li jistabbilixxi il-Komunità ta' l-Enerġija Atomika Ewropea,
Wara li kkunsidrat id-Direttiva tal-Kunsill 89/130/KEE, Euratom tat-13 ta' Frar 1989 [1] dwar l-armoniżżazzjoni tal-kompilazzjoni tal-prodott gross nazzjonali bil-prezz tas-suq, u partikolarment l-Artikolu 1 tagħha,
Billi għall-għan ta' din id-definizzjoni tal-prodott gross nazzjonali bil-prezz tas-suq (GNPmp) skond l-Artikolu 1 tad-Direttiva 89/130/KEE, Euratom huwa meħtieġ li tikkjarifika d-definizzjoni ta' territorju ta' l-Istati Membri kif użata għall-għan tas-sistema Ewropea ta' kontijiet ekonomiċi integrati;
Billi l-miżuri provvduti f'din id-Direttiva huma skond l-opinjoni tal-Kumitat stabbilit skond l-Artikolu 6 tad-Direttiva 89/130/KE, Euratom,
ADOTTAT DIN ID-DEĊIŻJONI:
Artikolu 1
Għall-għan ta' l-implimentazzjoni ta' l-Artikolu 1 tad-Direttiva 89/130/KEE, Euratom it-territorju ekonomiku ta' l-Istati Membri għandhom ikunu definiti fl-Anness tiegħu.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta'Lulju 1991.